หุ้นเช้า22มี.ค.ปิดบวก2.05จุด
หุ้นภาคเช้า22มี.ค.ยังบวกต่อเนื่องปิดที่ 1,021.98 จุด เพิ่มขึ้น 2.05 จุดท่ามกลางมูลค่าซื้อขาย 14,054ล้านบาท
22 มี.ค. 2554

หุ้นภาคเช้า22มี.ค.ยังบวกต่อเนื่องปิดที่ 1,021.98 จุด เพิ่มขึ้น 2.05 จุดท่ามกลางมูลค่าซื้อขาย 14,054ล้านบาท
ดัชนีหุ้นไทยวันที่ 22 มี.ค. บวกต่อเนื่องเป็น 1,021.98 จุดเพิ่มขึ้น 2.05 จุดหรือเพิ่มขึ้น0.20% ด้วยมูลค่าการซื้อขาย 14,054 ล้านบาท ดัชนีเคลื่อนไหวในแดนบวกตลอดระหว่าง 1,019.44-1,023.45 จุด
นักวิเคราะห์บริษัทหลักทรัพย์(บล.)ดีบีเอสวิคเคอร์สคาดว่าวันนี้มีสิทธิบวกต่อแต่ยังต้องจับตาปัจจัยภายนอกใกล้ชิด ระยะสั้นมากตลาดอยู่ในวงจรบวก เพราะคาดการณ์ว่าญี่ปุ่นจะสามารถฟื้นฟูประเทศได้เร็วและเหตุการณ์แผ่นดินไหววิกฤติโรงไฟฟ้านิวเคลียร์จะส่งผลกระทบกับตการเติบโตเศรษฐกิจ ไม่มาก อย่างไรก็ตามดัชนียังมีสิทธิผันผวนได้จากความขัดแย้งในตะวันออกกลางและราคาน้ำมันดิบที่แกว่งตามสถานการณ์ เนื่องจากภูมิภาคนี้เป็นแหล่งผลิตน้ำมันดิบขนาดใหญ่ของโลก 
นักวิเคราะห์บล.แห่งนี้ให้น้ำหนักการลงทุนมายังกลุ่มที่อิงกับความต้องการในประเทศมากกว่า เช่น กลุ่มธนาคาร พาณิชย์, สื่อ-บันเทิง, พาณิชย์, อาหาร, สื่อสาร เป็นต้น ยกเว้นกลุ่มที่พักอาศัย ซึ่งให้น้ำหนักการลงทุนน้อยลงจากปีก่อนเพราะจะถูกกระทบจากอัตราดอกเบี้ยที่ทยอยปรับขึ้นเป็นระยะๆ
กลยุทธ์การลงทุน : สำหรับพอร์ต ระยะสั้นให้ซื้อตามด้วยค่าบวกอ่อนๆ หรือซื้อเมื่ออ่อนตัว ส่วนพอร์ตลงทุนระยะกลาง-ยาว ยังให้รอซื้อจังหวะลงแรง